CELEX: 32017R0138
Language: sl
Date: 2017-01-16 00:00:00
Title: Izvedbena uredba Komisije (EU) 2017/138 z dne 16. januarja 2017 o vpisu imena v register zaščitenih označb porekla in zaščitenih geografskih označb (Raclette de Savoie (ZGO))

27.1.2017   
            
            
               SL
            
            
               Uradni list Evropske unije
            
            
               L 22/6
            
         IZVEDBENA UREDBA KOMISIJE (EU) 2017/138
   z dne 16. januarja 2017
   o vpisu imena v register zaščitenih označb porekla in zaščitenih geografskih označb (Raclette de Savoie (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bil zahtevek Francije za registracijo imena „Raclette de Savoie“ objavljen v Uradnem listu Evropske unije
                   (2).
            
         
               (2)
            
            
               Francoski organi so z dopisom z dne 23. novembra 2015 Komisiji sporočili, da je bilo v skladu s členom 15(4) Uredbe (EU) št. 1151/2012 gospodarskima subjektoma s sedežem na njihovem območju, ki izpolnjujeta pogoje iz navedenega člena, odobreno prehodno obdobje, ki se konča 31. decembra 2017. Med nacionalnim postopkom ugovora sta navedena gospodarska subjekta, ki sta „Raclette de Savoie“ zakonito in neprekinjeno tržila vsaj pet let pred vložitvijo zahtevka, vložila ugovor zoper razpon razmerja maščoba/suha snov v siru ter najnižji delež osnovnega obroka krav molznic, ki ga je treba pridobiti iz voluminozne zelene krme. Navedena gospodarska subjekta sta: SCA des producteurs de Reblochon de la vallée de Thônes, Route d'Annecy BP 38, 74230 Thones in GAEC Le Seysselan, Vallod, 74190 Seyssel.
            
         
               (3)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Raclette de Savoie“ registrirati –
            
         SPREJELA NASLEDNJO UREDBO:
   Člen 1
   Ime „Raclette de Savoie“ (ZGO) se registrira.
   Ime iz prvega odstavka opredeljuje proizvod skupine 1.3 Siri iz Priloge XI k Izvedbeni uredbi Komisije (EU) št. 668/2014 (3).
   Člen 2
   Varstvo, odobreno v skladu s členom 1, ne posega v prehodno obdobje, ki ga je Francija na podlagi odloka z dne 29. oktobra 2015 o homologaciji specifikacije za ime „Raclette de Savoie“, objavljenega 7. novembra 2015 v Journal Officiel de la République française v skladu s členom 15(4) Uredbe (EU) št. 1151/2012, odobrila gospodarskima subjektoma, ki izpolnjujeta pogoje iz navedenega člena.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. januarja 2017
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  UL C 261, 19.7.2016, str. 16.
   
      (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).